Valmistusaeg: 20 minutit + 4 tundi külmas    Põhi: 160 g kondenspiimamaitselisi küpsiseid  90 g võid  100 g lehmakomme ( 5 tk)    Täidis:  200 g lehmakomme  400 g maitsestamata toorjuustu( nt Philadelphia)  4 dl vahukoort  400 g kohupiimapastat  1 sl vanillisuhkrut  1 dl suhkrut  5 želatiinilehte  5 sl vett    Kaste:  150 g lehmakomme või iiriseid  200 ml vahukoort    Purusta küpsised ja lehmakommid köögikombainis. Lisa sulatatud või ja suru küpsetuspaberiga kaetud 24- 26 cm lahtikäiva koogivormi põhja ja äärtele. Pane täidise valmistamise ajaks külma.    Vahusta koor ja jäta ootele. Pane zelatiinilehed likku 5-10 minutiks. Tükelda samal ajal lehmakommid. Kuumuta vesi keemiseni. Pigista lehed veest kuivaks ja tõsta keeva vette, sega lahustumiseni ja jäta mõneks minutiks jahtuma. Vahusta toasoe toorjuust suhkru ja vanillisuhkruga,Vahusta juurde kohupiimapasta ja lõpuks ka vahustatud koor. Sega hulka kommitükid ja pidevalt segades niristades jahtunud zelatiin, kummuta kiirelt vormi. Pane neljaks tunniks kuni üleöö külma.    Kastme valmistamiseks  pliidil nõrgal kuumusel sulata kommid koores. Kui kaste jab liiga paks void lisada piima.